b'\n_START_ARTICLE_\nSyrianska FC\n_START_SECTION_\nHistoria\n_START_PARAGRAPH_\nSyrianska FC perustettiin 1. hein\xc3\xa4kuuta 1977 S\xc3\xb6dert\xc3\xa4ljess\xc3\xa4 nimell\xc3\xa4 Suryoyo SK. Suryoyo oli erityisesti aramealaisten maahanmuuttajien perustama seura. Seura siirtyi pelaamaan Ruotsin 7. divisioonan it\xc3\xa4lohkoon, josta nousi 6. divisioonaan 1983. Kaksi kautta my\xc3\xb6hemmin Suryoyo nousi 5. divisioonaan ja vaihtoi nimens\xc3\xa4 Syrianska FC:hen 1986. 1987 seura nousi 4. divisioonaan ja kolme kautta my\xc3\xb6hemmin 3. divisioonaan, josta nousi heti ensimm\xc3\xa4isell\xc3\xa4 kaudella 2. divisioonaan. 1995 Syrianska kuitenkin putosi takaisin 3. divisioonaan, mutta 1999 seura nousi takaisin 2. divisioonaan. 2000 seura alkoi panostamaan entist\xc3\xa4 enemm\xc3\xa4n nuorten jalkapalloon, ja t\xc3\xa4m\xc3\xa4 auttoikin 2001 seuran voittamaan 2. divisioonan, mutta ei silti noussut Superettaniin. 2005 seura voitti 2. divisioonan ja nousi 1. divisioonaan, jonka voitti 2008 nousten Superettaniin. 2009 Syrianska sijoittui Superettanissa nelj\xc3\xa4nneksi. Syrianska FC voitti Superettanin 2010 ja seuraavaksi kaudeksi Allsvenskaniin._NEWLINE_Seuran historian merkitt\xc3\xa4vi\xc3\xa4 pelaajia ovat mm. Abgar Barsom, Louay Chanko, Sharbel Touma ja Suleyman Sleyman.'